BG
L 214/64
Официален вестник на Европейския съюз
31.8.2023 г.
1.3.
Маркиране на пластмасови компоненти От 20 юни 2025 г. пластмасовите компоненти, по-тежки от 50 g, се маркират, като се посочва видът на полимера със съответните стандартни символи или съкратени термини, поставени между препинателните знаци „>“ и „<“, както е посочено в съществуващите стандарти.
Маркировката трябва да бъде четлива.
Пластмасовите компоненти се освобождават от изискванията за маркировка, ако са изпълнени следните условия: i)
маркировката не е възможна поради формата или размера;
ii) маркировката би въздействала върху експлоатационните показатели или функциите на пластмасовия компонент; iii) маркировката не е възможна по технически причини, свързани с метода на формоване.
За следните пластмасови компоненти не се изисква маркиране: i)
опаковъчни, ленти, етикети и еластични обвивки;
ii) проводници, кабели и съединители, гумени части и всякакви други компоненти, площта на повърхността на които не е достатъчна, за да се разположи маркировка с четлив размер; iii) монтирани в сглобка печатни платки, платки от полиметилметакрилат (PMMA), оптични компоненти, компоненти за електростатични разряди; компоненти срещу електромагнитни смущения, високоговорители; iv) прозрачни части, когато маркировката би възпрепятствала функционирането на въпросната част.
1.4.
Изисквания по отношение на възможността за рециклиране От 20 юни 2025г.: 1) Производителите, вносителите или техните упълномощени представители, без да се засягат разпоредбите на член 15, параграф 1 от Директива 2012/19/ЕС на Европейския парламент и на Съвета (2), трябва да предоставят чрез уебсайт със свободен достъп информацията за разглобяването, която е необходима за получаване на достъп до компоненти на продуктите, посочени в точка 1 от приложение VII към Директива 2012/19/ЕС.
2) Посочената в точка 1 информация за разглобяването трябва да включва последователността от стъпки за разглобяване, както и инструментите или технологиите, необходими за достигането до целевите компоненти.
3) Посочената в точка 1 информация трябва да е достъпна в продължение на най-малко 15 години след пускането на пазара на последния екземпляр от даден модел продукт.
2.
ИЗИСКВАНИЯ ЗА ПРЕДОСТАВЯНЕ НА ИНФОРМАЦИЯ От 20 юни 2025 г.: 1) Производителите, вносителите или упълномощените представители предоставят в техническата документация и правят публично достъпна на свободно достъпни уебсайтове на производителя, вносителя или упълномощения представител следната информация: а) съвместимост със сменяеми карти памет, ако има такива; б) ориентировъчен тегловен диапазон на следните суровини от критично значение и материали от значение за околната среда: i)
кобалт в батерията (тегловен диапазон: по-малко от 2 g, между 2 g и 5 g, над 5 g);
ii) тантал в кондензаторите (тегловен диапазон: по-малко от 0,05 g, между 0,05 g и 0,2 g, над 0,2 g); iii) неодим във високоговорители, вибрационни двигатели и други магнити (тегловен диапазон: по-малко от 0,05 g, между 0,05 g и 0,2 g, над 0,2 g); iv) злато във всички компоненти (тегловен диапазон: по-малко от 0,02 g, между 0,02 g и 0,1 g, над 0,1 g). в) ориентировъчна стойност на коефициента на рециклиране Rcyc; (2) Директива 2012/19/ЕС на Европейския парламент и на Съвета от 4 юли 2012 г. относно отпадъци от електрическо и електронно оборудване (ОЕЕО) (ОВ L 197, 24.7.2012 г., стр. 38).